**Doložka zlučiteľnosti**

**právneho predpisu s právom Európskej únie**

**1. Predkladateľ právneho predpisu:** vláda Slovenskej republiky

**2. Názov návrhu právneho predpisu:** Návrh zákona, ktorým sa mení a dopĺňa zákon č. 572/2004 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov

**3. Problematika návrhu právneho predpisu:**

a) je upravená v práve Európskej únie

- *primárnom*

v hlave XX Životné prostredie Zmluvy o fungovaní Európskej únie

*sekundárnom (prijatom po nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – po 30. novembri 2009)*

legislatívne akty

nie je

nelegislatívne akty

|  |
| --- |
| nie je  |

*sekundárnom (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – do 30. novembra 2009)*

|  |
| --- |
| v smernici Európskeho parlamentu a Rady 2003/87/ES z 13. októbra 2003, ktorou sa ustanovuje schéma obchodovania s emisnými kvótami skleníkových plynov v Spoločenstve a ktorou sa mení a dopĺňa smernica a Rady 96/6/ES o integrovanej prevencii a kontrole znečisťovania a v smernici Európskeho parlamentu a Rady 2004/101/ES, v smernici Európskeho parlamentu a Rady 2008/101/ES, ktorou sa mení a dopĺňa smernica 2003/87/ES o vytvorení systému obchodovania s kvótami emisií skleníkových plynov v rámci Spoločenstva s ohľadom na projektové mechanizmy Kjótskeho protokolu, v smernici Európskeho parlamentu a Rady 2009/29/ES, ktorou sa mení a dopĺňa smernica 2003/87/ES s cieľom zlepšiť a rozšíriť schému Spoločenstva na obchodovanie s emisnými kvótami skleníkových plynov,  |

b) je obsiahnutá v judikatúre Súdneho dvora Európskej únie.

nie je obsiahnutá v judikatúre Súdneho dvora Európskej únie,

**4. Záväzky Slovenskej republiky vo vzťahu k Európskej únii:**

a) lehota na prebratie smernice alebo lehota na implementáciu nariadenia alebo rozhodnutia

 lehota na prebratie smernice 2008/101/ES a jej príslušných ustanovení do slovenského právneho poriadku bola do 2. februára 2010 a lehota na prebratie časti smernice 2009/29/ES do slovenského právneho poriadku bola do 31. decembra 2009,

b) lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov

lehota na predloženie návrhu právneho predpisu a tabuliek zhody na rokovanie vlády Slovenskej republiky bola do decembra 2009,

c) informácia o konaní začatom proti Slovenskej republike o porušení Zmluvy o fungovaní Európskej únie podľa čl. 258 až 260 tejto zmluvy

konanie proti Slovenskej republike bolo začaté výzvou (formálne oznámenie) Európskej komisie:
- Výzva (formálne oznámenie) č. 2010/0196 vo veci dosiahnutia súladu s článkom 9a ods. 2 smernice 2003/87/ES, ktorý sa vkladá článkom 1 bod 10 smernice 2009/29/ES, a s článkom 11 smernice 2003/87 zmenenej a doplnenej článkom 1 bod 13 smernice 2009/29/ES v termíne do 31. decembra 2009,
- Výzva (formálne oznámenie a odôvodnené stanovisko) č. 2010/0284 vo veci dosiahnutia súladu so smernicou Európskeho parlamentu a Rady 2008/101/ES z 19. novembra 2008, ktorou sa mení a dopĺňa smernica 2003/87/ES s cieľom začleniť činnosti leteckej dopravy do systému obchodovania s emisnými kvótami skleníkových plynov v rámci Spoločenstva do právneho poriadku SR,

d) informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia

nie sú prebraté v iných právnych predpisoch

**5. Stupeň zlučiteľnosti návrhu právneho predpisu s právom Európskej únie:**

Stupeň zlučiteľnosti - úplný

**Gestor a spolupracujúce rezorty:**

Ministerstvo životného prostredia Slovenskej republiky